NOTĂ DE FUNDAMENTARE

Secţiunea 1. Titlul proiectului de act normativ

|  |
| --- |
| HOTĂRÂRE  pentru aprobarea indicatorilor tehnico-economici ai obiectivului de investiții  **„Relocare, dezvoltare și construire ansamblu medical nou**  **Institutul Clinic Fundeni”** |

Secţiunea a 2-a. Motivul emiterii actului normativ

|  |  |
| --- | --- |
| 2.1. Sursa  proiectului de act normativ | - Legea 500/2002 privind finanțele publice, cu modificările și completările ulterioare - în conformitate cu prevederile art. 42 alin. (1), lit. a) aprobarea documentaţiei tehnico-economice a unui obiectiv de investiţii se face de către Guvern, pentru valori mai mari de 100 de milioane lei;  - Obiectivele generale și specifice ale Programului de guvernare, aprobat prin Hotărârea Parlamentului nr. 22/15.06.2023 pentru acordarea încrederii Guvernului, publicată în Monitorul Oficial, Partea I nr. 535/15.06.2023;  - Obiectivul de investiții se realizează din fonduri externe nerambursabile prin Programul Operațional Sănătate, Prioritatea 7 „Măsuri care susțin domeniile oncologie și transplant”, Obiectiv de politică 4 „O Europă mai socială și mai favorabilă incluziunii, prin implementarea Pilonului european al drepturilor sociale”, Obiectiv specific RSO4.5. „Asigurarea accesului egal la asistența medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate”. |
| 2. Descrierea situaţiei actuale | Institutul Clinic Fundeni (ICF), unitate sanitară în subordinea ministerului, conform Anexei 2 la Hotărârea de Guvern nr.144/2010 privind organizarea și funcționarea Ministerului Sănătății, cu modificările și completările ulterioare, a fost fondat în anul 1959 și reprezintă una dintre cele mai importante unități medicale românești în patologia dificilă gastrointestinală, digestivă, hepatică, urologică, renală, hematologică, neurologică, pediatrică, radiologică. Este singurul institut din România în care se efectuează trei tipuri de transplant (hepatic, renal și medular) prin cele trei centre de excelență: Centrul pentru Boli Digestive și Transplant Hepatic, Centrul pentru Uronefrologie și Transplant Renal, Centrul pentru Transplant Medular.  Sectorul sanitar din România se bazează pe o infrastructură proiectată și construită în secolul trecut, majoritatea spitalelor având o viață mai lungă de 50-60 de ani, activitatea acestora se desfășoară în clădiri învechite, care nu integrează eficient serviciile medicale şi circuitele necesare pentru o bună desfășurare a acestora. Adaptarea infrastructurii actuale la nevoile serviciilor medicale de azi este de cele mai multe ori imposibilă sau mult mai costisitoare decât construirea de noi clădiri sau de extinderi care să consolideze activitatea spitalelor existente.  Conform standardelor europene, se recomandă înlocuirea substanțială a unei clădiri medicale după o perioadă de 30-50 de ani de funcționare.  Mai mult decât atât, dezvoltarea rapidă a tehnologiei în domeniul medical, a practicilor medicale și implicit nevoia de adaptare a normativelor existente (normative de proiectare a spitalelor, normative de siguranță la incendiu sau normele igienico-sanitare) la aceste noi tendințe impun realizarea de clădiri medicale compacte, modulare şi flexibile la noi extinderi și la dotarea cu echipamente de ultimă generație, în care actul medical să fie eficient şi adaptat ultimelor standarde, iar tratarea pacientului să primeze.  Principalele probleme cu care se confruntă Institutul Clinic Fundeni sunt:  - Risc seismic ridicat – actualele clădiri nu conferă siguranță în exploatare prezentând risc seismic și la un cutremur minor.  - Grad de uzură ridicat - vechimea clădirilor, deprecierea instalațiilor de toate specialitățile, sau lipsa totală a unora, duce la greutăți mari în respectarea normelor de igienă și dezinfecție. Principala problemă cu care se confruntă Institutul Clinic Fundeni este vechimea clădirii - peste 60 de ani de funcționare fără suficiente investiții majore. Acest lucru nu a permis și nu permite realizarea optimă a circuitelor intra-spitalicești, a căilor de evacuare necesare și ridică frecvent dificultăți în adoptarea de noi tehnologii necesare bunei desfășurări a Institutului.  Infrastructura veche cu fluxuri necorespunzătoare. Imposibilitatea de a asigura circuite funcționale optime privind prevenția infecțiilor specifice - nu se asigură separarea fluxurilor medicale; nu se asigură spațiile normate pentru pacienți și se încalcă astfel prevederile normativelor interne și europene pentru spitale; nu se asigură spații pentru circulație și evacuare în caz de necesitate, etc. Toate aceste disfuncționalități conduc la creșterea timpului de așteptare și implicit la reducerea numărului de persoane care ar putea beneficia de serviciile medicale oferite de către I.C. Fundeni.  În corpul de clădire A, în care își desfășoară activitatea secțiile de ATI, neurologie, chirurgie, urologie, pediatrie, medicină internă, nefrologie, laboratorul de Radiologie și Imagistică Medicală, și se realizează cele trei tipuri de transplant, prezintă un grad ridicat de uzură: instalații învechite ( rețea electrică, apă, canal) și deficiențe ale circuitelor funcționale (scări de evacuare înguste, neconforme cu standardele actuale).  Alte deficiente majore ale actualelor clădiri ale institutului:   * Numărul redus de săli de operație raportat la numărul de medici angajați și la numărul de pacienți internați; * Lipsa unui sector dedicat spitalizarilor de zi; * Lipsa unui spațiu destinat consultațiilor de Ambulatoriu integrat; * Spații inadecvate pentru implementarea tehnologiilor moderne și dezvoltării unor centre de excelență destinate fiecărei patologii.   Justificarea necesității unei clădiri noi pentru Institutul Clinic Fundeni, reiese din problemele evidențiate mai sus, astfel:  Clădirile existente (corpul de clădire A construit în anul 1957 și corpul de clădire B construit în anul 1975) nu pot găzdui facilitățile medicale care vor fi asigurate în noua clădire.  Principalele argumente care au stat la baza inițierii proiectului de construire a ansamblului medical sunt:  - deteriorări structurale în cazul clădirilor de spital aflate în zone seismice;  - deteriorări ale rețelelor de instalații (media de viață a rețelelor de instalații din spitale este de 15-30 de ani);  - deteriorări ale finisajelor interioare datorită uzurii accentuate în astfel de spații;  - deteriorări ale echipamentelor și deteriorarea condițiilor epidemiologice din cadrul spitalului (infecțiile nosocomiale devin imposibil de înlăturat, iar agenții microbieni care le determină devin tot mai rezistenți la soluții dezinfectante). |
| 2. Schimbări preconizate | Scopul realizării acestui obiectiv îl reprezintă edificarea unui ansamblu medical modern, care va asigura:  - îmbunătățirea condițiilor de tratament: o clădire nouă și modernă va permite Institutului Clinic Fundeni să ofere condiții mai bune de tratament pentru pacienți, săli de operație moderne, unități de terapie intensivă și facilități pentru intervențiile multidisciplinare și cele din domeniul transplantului. Spațiile adaptate și echipamentele de ultimă generație vor facilita desfășurarea procedurilor medicale complexe, multidisciplinare;  - creșterea capacității de tratare: cu o clădire nouă și extinsă, Institutul Clinic Fundeni își va mări capacitatea de tratare a pacienților în domeniul transplantului – transplant multi organ, transplant medular, terapii celulare etc.;  - îmbunătățirea confortului și calității vieții pacienților: o clădire nouă va oferi un mediu mai confortabil și mai prietenos pentru pacienți. Spațiile luminoase și aerisite, camerele confortabile și facilitățile adecvate pentru familii vor contribui la crearea unui mediu care să susțină recuperarea și bunăstarea pacienților în timpul tratamentului;  - dezvoltarea cercetării și inovației: o clădire nouă va oferi Institutului Clinic Fundeni facilități adecvate pentru cercetarea și dezvoltarea de noi terapii și tratamente pentru intervențiile multidisciplinare și cele din domeniul transplantului. Spațiile de laborator moderne, infrastructura IT avansată și colaborarea internațională vor sprijini progresul și vor consolida poziția instituției ca un centru de excelență în cercetare;  - se va îmbunătăți buna funcționare a departamentului administrativ, având astfel un spațiu adecvat pentru desfășurarea activităților educaționale, fără a perturba rutina personalului și a pacienților;  - performanța angajaților: prin construcția noii clădiri se vor asigura locuri de muncă moderne și de înaltă calitate, ICF va putea, de asemenea, să atragă și să păstreze talentele de top în diverse domenii, mai mulți rezidenți în medicină, cadre medicale, cercetători etc. Acest mediu de lucru îmbunătățit va duce la o satisfacție și o productivitate mai mare a angajaților, stimulând calitatea furnizării de servicii.  Realizarea obiectivului de investiții „Relocare, dezvoltare și construire ansamblu medical nou Institutul Clinic Fundeni” se încadrează atât în capitolul II, Finanțarea sistemului de sănătate, alin. Stimularea investițiilor în cercetare și inovație în medicină, lit. i) Realizarea unei infrastructuri medicale moderne din Programul de guvernare, aprobat prin Hotărârea Parlamentului nr. 22/15.06.2023 pentru acordarea încrederii Guvernului, publicată în Monitorul Oficial, Partea I nr. 535/15.06.2023 cât și în următoarele strategii: Strategia Națională de Sănătate pentru 2022-2030; Strategia Națională de Cercetare, Inovare și Specializare Inteligentă 2022-2027; Strategia Națională pentru Dezvoltarea Durabilă a României 2030; Masterplanul Regional de Servicii de sănătate regiunea București-ILFOV; Planul Național de Cancer.  Realizarea proiectului va contribui la asigurarea accesului egal la asistență medicală, diagnostic, tratament de calitate și creșterea stării de bine a pacienților pentru peste 125.000 de pacienți anual, prin construirea unei infrastructuri moderne atât din punct de vedere arhitectural, cât și al dotării cu echipamente medicale, care va permite furnizarea de intervenții multidisciplinare cu adresabilitate mare, inclusiv transplant unui număr mai mare de pacienți). Peste 61% dintre pacienți vor proveni din celelalte regiuni ale țării, mai puțin dezvoltate.  De asemenea, implementarea proiectului va conduce implicit și la îndeplinirea altor obiective:   * Creşterea capacității de diagnosticare timpurie a afecţiunilor oncologice; * Creşterea numărului de persoane vindecate; * Creşterea numărului de pacienți cu acces la tehnologii moderne de tratament; * Creşterea numărului locurilor de munca; * Dezvoltarea infrastructurii de interes public la nivel local.   Clădirea va dispune de toate instalaţiile, dotările şi utilităţile necesare desfăşurării normale a activităţilor specifice unor centre de transplant, a unui centru de cercetare.Totodată, aparatura și echipamentele de înaltă performanță care se vor achiziţiona prin proiectul propus vor permite dezvoltarea unei infrastructuri moderne de sănătate cu posibilitatea de dezvoltare a proiectelor de cercetare. Prin proiectul propus se vor satisface exigenţele impuse de legislaţia şi standardele specifice în vigoare.  Prin realizarea obiectivului de investiții se va obține un ansamblu medical compus din corpurile A, B, C (Sp+D+P+6E+E tehnic), corp D (D+P+2E+Et), corp E (Sp+D+P+2E+Et) și anexe tehnice (P) - centrală termică, stocator oxigen, depozit butelii oxigen, depozit CO2, cu o suprafață totală desfășurată de 100.127,20 mp. Suprafața construită este de 13.061,60 mp. Ansamblul medical va fi construit în conformitate cu standardele și normativele medicale în vigoare cu 21 săli de operație, spații pentru spitalizare continuă, cabinete de consultaţie, spații de învăţământ și spații de cercetare, cu cele mai moderne dotări în scopul asigurării unui act medical de înaltă calitate. În noul ansamblu vor fi amplasate cele trei centre de transplant (Centrul de Boli Digestive și Transplant Hepatic, Centrul de Uronefrologie și Transplant Renal, Centrul de Transplant Medular). Durata de execuție este de 36 luni. Indicatorii de performanță financiară au următoarele valori: Rata rentabilității financiare pentru investiții este de -2,25% iar VFNA este -112.391.256 lei. Se au în vedere aranjamente adecvate pentru monitorizare şi evaluare, după introducerea obiectivului de investiții în buget.  Ca urmare a realizării tuturor lucrărilor de construire și dotare, indicatorii tehnico-economici sunt următorii:  Valoarea totală a investiţiei (inclusiv TVA): 2.651.777 mii lei  (în prețuri valabile în noiembrie 2023: 1 Euro = 4,9641 lei),  din care construcţii-montaj (inclusiv TVA): 1.286.672 mii lei  Capacităţi:  Suprafaţa construită: 13.061,60 mpAc  Suprafața desfășurată: 100.127,20 mpAd  Săli de operație 21 buc.  Durata de execuție a investiției 36 luni  Documentația tehnico-economică a fost supusă avizării în Ministerul Sănătății, fiind emis avizul nr. AR1185 din 23.01.2024 și în Consiliul Interministerial de Avizare Lucrări Publice de Interes Național și Locuințe, fiind emis avizul nr. 3 din 15.02.2024.  Sumele din anexa la prezentul proiect sunt calculate prin rotunjire la un leu, prin neglijarea fracţiunilor de până la 50 de bani inclusiv şi majorarea la leu a fracţiunilor ce depăşesc 50 de bani, cu unele excepții în vederea asigurării relației matematice dintre sume. |
| 3.Alte informaţii | Nu au fost identificate. |

|  |  |
| --- | --- |
| Secţiunea a 3-a  Impactul socioeconomic | |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2. Impactul social | Institutul Clinic Fundeni va deveni un centru de excelență pentru bolnavii din întreaga țară, care va deservi în principal pacienții care necesită îngrijiri medicale de specialitate, cazuri care presupun tehnologie și expertiză la nivel înalt și totodată va întreprinde măsuri în domeniul prevenției.  Prin construirea “Ansamblului medical Institutul Clinic Fundeni” se îndeplinesc obiective sociale legate de sănătate:  - reducerea mortalității/ numărului de decese evitabile;  - reducerea poverii dizabilităţilor în regiune;  - creşterea calităţii vieţii şi a bunăstării în regiune;  - îmbunătățirea satisfacției/ experienței pacienților în îngrijirea cu facilități moderne;  - îmbunătățirea standardelor clinice, a eficienței, a rentabilității, a calității și a siguranței, respectiv a durabilităţii serviciilor spitalicești;  - îmbunătățirea accesului populației, în special pentru grupurile vulnerabile de pacienți, la serviciile medicale de nivel înalt de calitate superioară, contribuind semnificativ la acordarea tratamentelor, la efectuarea investigațiilor pentru populația țării.  Institutul – pe lângă cele trei centre de transplant va contribui la consolidarea educației medicale și la îmbunătățirea cercetării în domeniul sănătății. |
| 3.3. Impactul asupra drepturilor și libertăților fundamentale ale omului | Proiectul de act normativ nu se referă la acest subiect |
| 3.4. Impactul macroeconomic | Proiectul de act normativ nu se referă la acest subiect |
| 3.4.1. Impactul asupra economiei și asupra principalilor indicatori macroeconomici | Proiectul de act normativ nu se referă la acest subiect |
| 3.4.2. Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect |
| 3.5. Impactul asupra mediului de afaceri | Proiectul de act normativ nu se referă la acest subiect |
| 3.6. Impactul asupra mediului înconjurător | Agenția pentru Protectia Mediului București a emis Acordul de mediu nr. 1 din 11.03 2024 pentru obiectivul de investiții. |
| 3.7. Evaluarea costurilor și beneficiilor din perspectiva inovării și digitalizării | Proiectul de act normativ nu se referă la acest subiect |
| 3.8. Evaluarea costurilor și beneficiilor din prespectiva dezvoltării durabile | Proiectul de act normativ nu se referă la acest subiect |
| 3.9. Alte informaţii | Nu au fost identificate |

|  |  |  |  |  |  |  |
| --- | --- | --- | --- | --- | --- | --- |
| Secţiunea a 4-a.  Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani) inclusiv informații cu privire la cheltuieli și venituri  - mii lei - | | | | | | |
| Indicatori | An curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 4.1.Modificări ale veniturilor bugetare, plus/minus, din care: |  |  |  |  |  |  |
| 1. *buget de stat*, din acesta: |  |  |  |  |  |  |
| 1. impozit pe profit |  |  |  |  |  |  |
| 1. impozit pe venit |  |  |  |  |  |  |
| 1. *bugete locale*: |  |  |  |  |  |  |
| 1. impozit pe profit |  |  |  |  |  |  |
| 1. *bugetul asigurărilor sociale de stat* |  |  |  |  |  |  |
| 1. contribuții de asigurări |  |  |  |  |  |  |
| 1. *alte tipuri de venituri* |  |  |  |  |  |  |
| 4.2.Modificări ale cheltuielilor bugetare, plus/minus, din care: |  |  |  |  |  |  |
| 1. *buget de stat*, din acesta: |  |  |  |  |  |  |
| 1. cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *bugete locale* |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *bugetul asigurărilor sociale de stat:* |  |  |  |  |  |  |
| 1. cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *alte tipuri de cheltuieli* |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| 1. buget de stat |  |  |  |  |  |  |
| 1. bugete locale |  |  |  |  |  |  |
| 4.4 Propuneri pentru acoperirea creșterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art.15 din Legea nr.500/2002 privind finanțele publice, cu modificările și completările ulterioare însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară | Nu este cazul |  |  |  |  |  |
| 4.8. Alte informații | Finanțarea obiectivului de investiții se realizează din fonduri externe nerambursabile prin *Programul Operațional Sănătate, Prioritatea 7 „Măsuri care susțin domeniile oncologie și transplant”, Obiectiv de politică 4 „O Europa mai socială și mai favorabilă incluziunii, prin implementarea Pilonului european al drepturilor sociale”, Obiectiv specific RSO4.5. „Asigurarea accesului egal la asistența medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranzțtiei de la îngrijirea instituționalizată către îngrijirea în familie sau în comunitate, (FEDR)*, de la bugetul de stat prin bugetul Ministerului Sănătății în limita sumelor aprobate anual cu această destinaţie, precum şi din alte surse legal constituite, conform programelor de investiţii publice aprobate potrivit legii. | | | | | |

|  |  |
| --- | --- |
| Secţiunea a 5-a  Efectele proiectului de act normativ asupra legislaţiei în vigoare | |
| 5.1.Măsuri normative necesare pentru aplicarea prevederilor proiectului de act normativ: | Proiectul de act normativ nu se referă la acest subiect |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest subiect |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect |
| 5.3.1. Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. Măsuri normative necesare aplicării actelor legislative UE | Proiectul de act normativ nu se referă la acest subiect |
| 5. 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect |
| 5.5. Alte acte normative și/sau documente internaționale din care decurg angajamente asumate | Proiectul de act normativ nu se referă la acest subiect |
| 5.6.Alte informaţii | Nu au fost identificate |

|  |  |
| --- | --- |
| Secţiunea a 6-a  Consultările efectuate în vederea elaborării proiectului de act normativ | |
| 6.1.Informaţii privind neaplicarea procedurii de participare la elaborarea actelor normative | Nu au fost identificate |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Nu au fost identificate |
| 6.3. Informații despre consultările organizate cu autorităţile administraţiei publice locale, | Nu au fost identificate |
| 6.4. Informații privind punctele de vedere/opinii emise de organisme consultative constituite prin acte normative | Nu au fost identificate |
| 6.5.Informaţii privind avizarea de către:  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Nu au fost identificate |
| 6.6.Alte informaţii | Proiectul a fost prezentat în Consiliul Interministerial de Avizare Lucrări Publice de Interes Național și Locuințe și a fost emis Avizul cu nr. 3 din 15.02.2024. |

|  |  |  |
| --- | --- | --- |
| Secţiunea a 7-a  Activități de informare publică privind elaborarea şi implementarea proiectului de act normativ | | |
| 7.1.Informarea societății civile cu privire la necesitatea elaborării proiectului de act normativ | | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009, precum și demersurile prevăzute de Legea nr. 52/2003 privind transparența decizională în administrația publică, republicată. Prezentul proiect de act normativ a fost postat pe site-ul Ministerului Sănătății. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | | Agenția pentru Protectia Mediului București a emis Acordul de mediu nr. 1 din 11.03 2024 pentru obiectivul de investiții. |
|  | |  |
| Secţiunea a 8-a.  Măsuri privind implementarea, monitorizarea și  evaluarea proiectului de act normativ | | |
| 8.1.Măsuri de punere în aplicare a proiectului de act normativ | Nu au fost identificate | |
| 8.2.Alte informaţii | Nu au fost identificate | |

Pentru considerentele de mai sus, am elaborat prezentul proiect de Hotărâre a Guvernului

pentru aprobarea indicatorilor tehnico-economici ai obiectivului de investiții **„Relocare, dezvoltare și construire ansamblu medical nou Institutul Clinic Fundeni”** proiect care, în forma prezentată, a fost avizat de ministerele interesate și pe care îl supunem spre aprobare.

MINISTRUL SĂNĂTĂȚII

ALEXANDRU RAFILA

Avizăm favorabil:

VICEPRIM - MINISTRU

MARIAN NEACȘU

|  |
| --- |
| MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI  ADRIAN-IOAN VEȘTEA |

MINISTRUL FINANȚELOR

MARCEL-IOAN BOLOȘ